Nie 'n wolhaarstorie nie: skaap verloor 42 kg se wol ná eerste skeer
JY LEES NOU Nie 'n wolhaarstorie nie: skaap verloor 42 kg se wol ná eerste skeer
’n Wêreldrekord hoeveelheid wol – 42,3 kg – is onlangs geskeer van ’n skaap in Australië.
Sydney (dpa) –
Help! @rspcaact needs help from a sheerer immediately to hopefully save this sheep we just rescued! #Canberra #CBR pic.twitter.com/427j1ZN40E — Tammy Ven Dange (@tvendange) September 2, 2015
Die verdwaalde merinoskaap kon vanweë die swaar vlies skaars loop toe dit gevind is. Dit het waarskynlik sowat vyf jaar geneem om so te groei. Die skaap is Woensdag in bosveld naby Canberra gevind, het ABC Radio berig. ’n Span van vyf van die Royal-vereniging vir die voorkoming van wreedheid teenoor diere, het die skaap gered en ’n skaapskeerder gevra om die wol – wat tot 47 cm dik was – te verwyder.
We need help from a sheerer to save this big Merino or if you can at least lend us the tools. Please call @rspcaact pic.twitter.com/Pnsfqm6czu — Tammy Ven Dange (@tvendange) September 2, 2015
Ian Elkins, ’n kampioen-skaapskeeder, het aangebied om dit vrywilliglik te doen en dit het hom Donderdag 45 minute geneem om die takie te voltooi en die wol in een stuk te verwyder. “Ek dink nie hy is al vantevore geskeer nie en ek dink hy’s vyf of ses jaar oud,” het Ian aan ABC Radio gesê. “Ek sou nie sê dis hoëgehalte wol nie, maar ek sou nie verwag dat dit moes wees nadat hy so lank in die bos was nie."
Good news, we have a shearer!! We'll update everyone tomorrow on how he's going! @rspcaact pic.twitter.com/SfYY10ELdY — Tammy Ven Dange (@tvendange) September 2, 2015
Die skaap, wat Chris genoem is na die persoon wat hom gevind het, is onder verdowing geplaas voor die skeerdery om dit gemakliker te maak. ’n Woordvoerder van die vereniging, Jane Gregor, het gesê hulle sal ná gesondheidstoetse die skaap vir aanneming beskikbaar stel. Chris se hoeveeheid wol het die vorige wêreldrekord van 27 kg ongeskeerde wol wat van ’n skaap in Nieu-Seeland genaamd Shrek geskeer is, oortref. Dié skaap het ses jaar in die wildernis geleef.
Clipping of our favourite sheep has begun at @rspcaact! pic.twitter.com/2e0kGJmLI3 — Tammy Ven Dange (@tvendange) September 2, 2015
Die gemiddelde merinoskaap se wol wat jaarliks verwyder word, weeg sowat vyf kilogram en neem drie minute om af te skeer.
Sheep "Chris" is now pondering his new lighter self post @rspcaact. Note that the pink stain is antiseptic spray. pic.twitter.com/zDwrfxb9qn — Tammy Ven Dange (@tvendange) September 3, 2015